skattemyndighedernes afgørelse, hvorefter pengeoverførsler var indkomst omfattet af
statsskattelovens § 4, ikke tilsidesat
dom afsagt den 7. marts 2011.
sag 50/2009
a
mod
skatteministeriet
skattemyndighedernes afgørelse, hvorefter pengeoverførsler var indkomst omfattet af
statsskattelovens § 4, ikke tilsidesat
den udenlandske statsborger a, der er uddannet arkitekt, blev i august 2001 fuldt skattepligtig
i danmark. a selvangav ikke nogen personlig indkomst for indkomståret 2001, men angav et
underskud på selvstændig virksomhed på i alt 21.141 kr. heller ikke as ægtefælle havde selv-
angivet nogen indkomst for skatteåret 2001. skat gennemgik derfor as bankkonto, og kon-
staterede 5 udenlandske indbetalinger på i alt 391.255 kr. a forklarede hertil, at han havde
lånt 130.000 d-mark af sin far, der er bosiddende i udlandet, og fremlagde til støtte herfor
bl.a. et håndskrevet lånedokument på tysk, hvoraf det fremgik, at han havde lånt 130.000 d-
mark af sin far. skat forhøjede herefter as personlige indkomst for 2001 med 391.255 kr.,
jf. statsskattelovens § 4. a klagede over afgørelsen, først til skatteankenævnet, og siden til
landsskatteretten, der begge gav skat medhold i indkomstforhøjelsen.
a anlagde herefter sag mod skatteministeriet ved vestre landsret med påstand om, at lands-
retten skulle nedsætte indkomsten til 0 eller med et af retten fastsat beløb. under sagen afgav
a og faderen forklaringer. landsretten frifandt skatteministeriet under henvisning til, at det
ikke var bevist, at der forelå et reelt gældsforhold. særligt om lånedokumentet udtalte lands-
retten, at det var oprettet på sådanne særlige vilkår og under sådanne omstændigheder, at det
ikke kunne anses som et bevis for et gældsforhold mellem a og faderen.
for højesteret afgav faderen og as mor supplerende forklaringer.
højesteret stadfæstede landsrettens dom i henhold til grundene.
